Cuneiform Tablet ATHE 61
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
um-ma im-dí-DINGIR i-dì-a-šùr-ma a-na ú-ṣú-ur-ša-IŠTAR qí-bi-ma i-na 49 ku-ta-ni ša šé-ep i-dì-a-šùr ša a-na É.GAL-lim e-ru-bu-ni 2.5 ku-ta-ni ni-is-ḫa-tum 5 ku-ta-ni 10-tum 1.TA É.GAL-lúm a-na ší-mì-im il₅-qé 8.5 ku-ta-ni É.GAL-lúm a-na ší-mì-im il₅-qé-ma 12 GÍN.TA É kà-ri-im iš-ku-nu-ma a-na-ku 8 ku-ta-ni ša i-na ṣé-er ku-ta-ni-kà dam-qú-ni i-na ra-mì-ni-a a-ṣé-er 33 ku-ta-ni ku-nu-ki ša a-lim{ki} ša a-gi-a-a 41.5 ku-ta-ni i-dí-a-šùr 11 GÍN.TA KÙ.BABBAR É kà-ri-im a-la-qé um-ma a-na-ku-ma ke-e 11 GÍN.TA KÙ.BABBAR i-lá-qé i-na na um-ma a-na-ku-ma i-na ra-mì-ni-a a-tí-dí um-ma a-na-ku-ma li-lik a-na TÚG.ḪI.A iš-té-ni-ìš-ma 10 ma-na-e-TA qá-tám li-dí-ú